La National Library of Medicine dels EUA ha actualitzat la interfície de cerca de la seva base de dades bibliogràfica PubMed.
PubMed inclou més de 30 milions de registres d'articles biomèdics de MEDLINE, i d'altres revistes i llibres online sobre ciències de la vida. Unes 2.500 referències d'articles són incorporades diàriament a aquesta base de dades.
L'accés a PubMed a través de Bibliosalut (https://www.bibliosalut.com/pubmed) incorpora el nostre gestor d'enllaços, facilitant l'accés al text complet dels articles de les revistes subscrites i al formulari de peticions del Servei d'Obtenció de Documents (SOD).
Bibliosalut ha subscrit ClinicalKey, el motor de cerca d'informació científica amb continguts a text complet de l'editorial Elsevier.
Des de ClinicalKey l'usuari pot accedir a més de 760 revistes a text complet, així com a quasi 1.300 llibres. Altre material també està disponible a aquesta plataforma, com són clinical overviews, guies clíniques, fitxes de medicaments o vídeos de procediments.
Degut a una millora del sistema d'autenticació d'usuaris de Bibliosalut, comptam des de fa uns dies amb un nou formulari d'accés. Cal comptar amb unes claus d'usuari S actives per tal d'accedir remotament als recursos i serveis de Bibliosalut.
Si tens algun dubte sobre el procés d'autenticació, consulta aquest videotutorial:
Videotutorial d'ajuda per accedir als recursos de Bibliosalut mitjançant les claus S
Si no pots autenticar-te, comunica'ns la incidència través del servei Pregunta a Bibliosalut.